
24-TA-2467: Noteikumu projekts (Jauns)
Noteikumi par ceļu satiksmes uzraudzības tehnisko līdzekļu, kas paredzēti pārkāpumu fiksēšanai, neapturot transportlīdzekli, uzstādīšanu uz ceļiem un ar tiem fiksētās informācijas paziņošanu adresātam

Noteikumu projekts 3.0
Anotācija (ex-ante) 3.0

	1.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Lūdzam anotācijas 3. sadaļā precizēt gadus, jo kā kārtējais gads jānorāda 2025. gads.
Piedāvātā redakcija
-
	Guna Federe (FM)

	2.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Sagatavotais Ministru kabineta noteikumu projekts neparedz Iekšlietu ministrijas Informācijas centra  koplietošanas tehnoloģiskās platformas (turpmāk - Platforma) izveidi, tas ir paredzēts Ministru kabineta 15.08.2023. rīkojumā Nr. 524 un attiecīgi arī tā rīkojuma anotācijā ir norādītas projekta ietvaros izveidotās Platformas uzturēšanas izmaksas pēc projekta pabeigšanas, līdz ar to šī noteikumu projekta anotācijā nav nepieciešams dublēt informāciju par uzturēšanas izmaksām un minētā informācija ir svītrojama no noteikumu projekta anotācijas 3. sadaļas. Nepieciešamības gadījumā anotācijas 3.sadaļas punktā “Cita informācija” var norādīt atsauci uz iepriekš minēto Ministru kabineta rīkojumu.
Piedāvātā redakcija
-
	Guna Federe (FM)

	3.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Vēršam uzmanību, ka šobrīd TAP portālā tiek virzīts Iekšlietu ministrijas izstrādātais Ministru kabineta noteikumu projekts “Grozījumi Ministru kabineta 2022. gada 12. aprīļa noteikumos Nr. 224 "Prasības un kārtība tehnisko līdzekļu uzstādīšanai uz ceļiem un prasības informācijas nosūtīšanai un saņemšanai no tehniskajiem līdzekļiem apstrādei transportlīdzekļu un to vadītāju valsts reģistrā"” (24-TA-1020), kurš dublē Satiksmes ministrijas izstrādātajā Ministru kabineta noteikumu projektā noteiktās normas.
Piedāvātā redakcija
-
	Guna Federe (FM)



